Orthoepia
Útálja a poetát számban Baki, s mondja poétát,
    S venni, így szól, rövid é-t nem szabad éta helyett.
Róma pedig kettős rövid hanggal mondta pater-jét,
    S satrapa lett satrapes, s Andromacha Andromache.
S a mi Venus volt ott, nálunk leve Vénus, Amorjok
    Ámor, s a gabonák asszonya nem Ceres itt. ,
Jó, Baki, tudni: de néha nem árt nem tudni is. Óhajt
    Ő nékem tudományt, én neki vájt füleket.
Versek
Epigrammák